# **Ko ne dozvoljava zeleno i sretno djetinjstvo u školama?**

## Okrugli sto i dodjela certifikata Eko školama u Sarajevu

**20.10.2022. godine u 10:30h**

**Hotel Hills Ilidža**

Centar za promociju civilnog društva (CPCD) u okviru projekta Misli o prirodi! kojeg finansira Švedska u iznosu od 3 miliona konvertibilnih maraka, **organizuje Okrugli sto o perspektivama Certifikacijskog mehanizma Eko škola u Bosni i Hercegovini**, te dodjelu certifikata školama koje su uspješno implementirale metodologiju u okviru projekta.

Ova metodologija je implementirana u **28** osnovnih i **10** srednjih škola širom BiH, o čemu ćemo govoriti na ovom događaju sa nadležnim obrazovnim institucijama. Program **Eko škola** jedan je od nekoliko segmenata projekta Misli o prirodi!, a ima za cilj povećati aktivnosti posvećene pitanjima zaštite okoliša, kako u samim školama, tako i u lokalnoj zajednici, aktivnim učešćem u različitim aktivnostima. Obrazovanje o zaštiti okoliša putem ovog programa ima posebnu važnost u odgoju budućih generacija jer potiče praktične aktivnosti i uči ih o preventivnim mjerama, a ne rješavanju posljedica.

Ulaganje u ovakvo obrazovanje smanjit će buduće troškove u oblasti zaštite okoliša zbog čega je važno da obrazovne institucije prepoznaju značaj kreirane metodologije i omoguće zeleno odrastanje.

**Događaj će biti održan u Hotelu „Hills“ na Ilidži, 20. oktobra 2022. godine s početkom u 11:00h, a izjave za medije predviđene su od 10:30.**

**Kontakt osoba:**

Sabina Jukan, savjetnica za zaštitu okoliša CPCD

sabina.jukan@cpcd.ba

061 296 722

Cijelu agendu događaja kao i vizual dostavljamo u prilogu.